rejauldu/bengali-wikipedia huggingface dataset:
বাণ (বা বাণাসুর) হিন্দু কিংবদন্তি মতে একজন সহস্র বাহুধর  অসুর রাজা এবং বলির পুত্র। শোণিতপুর (বর্তমানের তেজপুর)কে রাজধানী করে বাণাসুর মধ্য আসামে রাজত্ব করেছিলেন বলে বিশ্বাস করা হয়। পৌরাণিক কাহিনী অনুসারে বাণাসুর একজন কিরাট রাজা ছিলেন। অন্যদিকে হিমাচলের লোককথা মতে তিনি শোণিতপুরের (বর্তমানের হিমাচল প্রদেশের শারাহন) রাজা ছিলেন।  কিংবদন্তি প্রতাপী অসুর রাজা বাণাসুর একটি বৃহৎ রাজ্য শাসন করতেন। বিষ্ণুর কথা মতে বিশ্বকর্মার প্রদান করা রাসলিঙ্গকে তিনি পূজা করেছিলেন। শিব‌ তাণ্ডব নৃত্য করাকালীন ভক্ত বাণ তাঁর সহস্র বাহু দিয়ে মৃদঙ্গ বাজিয়েছিলেন। বাণের ভক্তিতে সন্তুষ্ট হয়ে শিব‌ তাঁকে বর দেন এবং বাণকে রক্ষা করবেন বলে প্রতিশ্রুতি দেন। সময়র সাথে সাথে বাণ নিষ্ঠুর এবং দাম্ভিক হয়ে ওঠে। বহু ডেকা কন্যার পাণি গ্রহণ করার জন্য তিনি কন্যা ঊষাকে অগ্নিগড়ের দুর্গে বন্দী করে রাখেন। একদিন ঊষা স্বপ্নে একজন পুরুষের দেখা পেয়ে প্রেমে পড়েন। ঊষার সখী ছিলেন বাণ রাজার মন্ত্রী কুম্ভাণ্ডর কন্যা চিত্রলেখা। প্রতিভাবান চিত্রকর চিত্রলেখা বহু ছবি আঁকি দেখানোয় স্বপ্নের পুরুষটি শ্রীকৃষ্ণের নাতি অনিরুদ্ধ বলে শনাক্ত করে। মায়াজালের দ্বারা চিত্রলেখা অনিরুদ্ধকে অপহরণ করে ঊষার কাছে নিয়ে আসে। এই কথা জানতে পেরে বাণ অনিরুদ্ধকে বন্দী করে রাখে। কৃষ্ণ‌ অনিরুদ্ধকে মুক্ত করতে আসায় বাণাসুরের রক্ষক শিবের সঙ্গে  তাঁর প্রচণ্ড যুদ্ধ হয়। এই যুদ্ধকে হরি-হর যুদ্ধ বলে। যুদ্ধে রক্তের ধারা বয়ে যাবার জন্য স্থানটি পরবর্তীকালে তেজপুর বা শোণিতপুর বলে পরিচিত হয়। ব্রহ্মার হস্তক্ষেপে কৃষ্ণ এবং শিব‌ যুদ্ধ বন্ধ করতে সম্মত হয়। এরপর কৃষ্ণ বাণাসুরের দুটি হাতের বাইরের সকলগুলি  কেটে ফেলেন। বাণাসুর কৃষ্ণের কাছে ক্ষমা চান এবং ঊষাকে অনিরুদ্ধের সঙ্গে বিয়ে দেন।  বংশ-পরিচয় (genealogy) thumb|Banasur Remarking on Evil বাণাসুরের বংশ নিম্নরূপ:Bhaleram Beniwal: Jāt Yodhāon ke Balidān, Jaypal Agencies, Agra 2005   ব্রহ্মার পুত্র মরিচী  মরিচীর পুত্র কশ্যপ,  কশ্যপের পুত্র হিরণ্যকশিপু ও হিরণ্যাক্ষ  হিরণ্যকশিপুর পুত্র প্রহ্লাদ  প্রহ্লাদের পুত্র বিরোচন  বিরোচন-এর পুত্র বলি  বলির পুত্র বাণাসুর  বাণাসুরের  পত্নী ছিলেন কন্দলাসুরী।  মিডিয়া এবং সাহিত্য ভারতীয় মহাকাব্য মহাভারত এবং ভাগবত পুরাণ-এ বাণাসুরের কাহিনী বর্ণিত হয়েছে। শক্তি দেবী বিয়ের জন্য তাঁকে প্রত্যাখ্যান করার কাহিনী তামিল সঙ্গম সাহিত্যকর্ম মণিমেকলৈ এবং পুরাণানুরু; ভট্টবতারের বাণাসুর কথায় বর্ণিত হয়েছে। ওড়িয়া ভাষায় শিশু শংকর দাসের ১৫ শ শতকে রচনা করা মহাকাব্যিক কবিতা ঊষাভিলাষএ বাণের কাহিনী বলা হয়েছে।  রূপকুমার জ্যোতিপ্রসাদ আগরবালা ১৪ বছর বয়সে "শোণিত কুঁয়রী" নাটক রচনা করেছিলেন।  ১৯৬১ সালে রাজারাজেশ্বরী ফিল্ম্‌সের বেনারে কাডারু নাগাভূষণম "ঊষা পরিণয়ম" নামে একটি তেলুগু চলচ্চিত্র নির্মাণ করেছিলেন। প্রখ্যাত তেলুগু অভিনেতা এস ভি রঙ্গা রাও বাণাসুরের চরিত্র রূপায়ণ করেছিলেন।Usha Parinayam 1961 film at IMDb.  লাইফ ওকে টেলিভিশন সিরিজ "দেবো কা দেব...মহাদেব"এ বাণাসুরের চরিত্র পঞ্জাবী অভিনেতা বিক্রমজিত বির্ক রূপায়ণ করেছিলেন।  Far Cry 4 নামের ভিডিও গেমে বাণাসুরের চরিত্র আছে।  তথ্যসূত্র  গ্রন্থপঞ্জি Dictionary of Hindu Lore and Legend () by Anna Dhallapiccola  Acharya Chandra Shekhar Shastri: Puranon ki Anmol Kahanian, 2006   বিষয়শ্রেণী:অসুর বিষয়শ্রেণী:মহাভারতের চরিত্র বিষয়শ্রেণী:মহাভারত বিষয়শ্রেণী:আসামের ইতিহাস বিষয়শ্রেণী:ভাগবত পুরাণের চরিত্র
মোহাম্মদ ইদ্রিস বাংলাদেশের চট্টগ্রাম জেলার রাজনীতিবিদ, মুক্তিযোদ্ধা ও চট্টগ্রাম-১২ আসনের সাবেক সংসদ সদস্য।   প্রাথমিক জীবন  মোহাম্মদ ইদ্রিস চট্টগ্রাম জেলায় জন্মগ্রহণ করেন।   রাজনৈতিক জীবন  মোহাম্মদ ইদ্রিস একজন মুক্তিযোদ্ধা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি চট্টগ্রাম-১২ আসন থেকে বাংলাদেশ আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:জীবিত ব্যক্তি বিষয়শ্রেণী:চট্টগ্রাম জেলার ব্যক্তি
জার্মানির গণতান্ত্রিক মহিলা লীগ (, বা ডিএফডি) ছিল পূর্ব জার্মানির একটি নারীদের সংগঠন। এটি ন্যাশনাল ফ্রন্টের একটি সদস্য ছিল এবং ভল্কসমারে প্রতিনিধি পাঠাত। ১৯৮৮ সালে এর সদস্য সংখ্যা ছিল ১৫ লাখ।ডির্ক জুরিৎ, স্ট্যাটসোসিয়ালিজম উন্ড গেসেলশাফটলিখে ডিফারেনজিয়েরুঙ: এক এমপিরিক্যাল স্টাডি, পৃ. ৩২। লিট ভারলাগ মিউনস্টার, ২০০৬,   শাসক সোশ্যালিস্ট ইউনিটি পার্টির (এসইডি) কাছে ডিএফডি-এর বিশেষ স্বাধীনতা ছিল না। ডিএফডির নির্বাহী বোর্ডের সদস্য কেটে সেলবম্যান অভিযোগ করেছিলেন যে এটি ছিল "প্রাক-স্কুল নারীদের জন্য, এফডিজিবি এর মতো কেন্দ্রীয় নয়, বা নারীদের কাজের কোনও গণ সংগঠনের চেয়ে বেশি গুরুত্বপূর্ণ নয়, এবং পুরোপুরি এসইডির অধীনস্থ"।  সংগঠন থাম্ব|ডিএফডির ১২তম কংগ্রেসে প্রতিনিধি, ১৯৮৭ সালে পূর্ব বার্লিনে ডিএফডি প্রতিষ্ঠিত হয় মার্চ ১৯৪৭ সালে এবং এর কিছু প্রাথমিক লক্ষ্য ছিল:  ফ্যাসিস্ট ধারণার অপসারণ নারীদের শিক্ষার সুযোগ সমান অধিকার ন্যায্য সামাজিক জীবনযাত্রা শিশুদের মানবিকতা ও শান্তির চেতনায় শিক্ষা প্রদান আন্তর্জাতিক নারীদের আন্দোলনের সাথে সহযোগিতা  ডেমোক্রেটিক উইমেনস ফেডারেশন অফ জার্মানির চেয়ারম্যান নামকাজে প্রবেশকাজ ছাড়ার তারিখআন্নে-মারী দুরান্ড-ভেভার১৯৪৭১৯৪৮এমি ডামিরিয়াস-কোয়েনেন১৯৪৮১৯৪৯এলি শ্মিডট১৯৪৯সেপ্টেম্বর ১৯৫৩ইলসে থিয়েলসেপ্টেম্বর ১৯৫৩নভেম্বর ১৯৮৯এভা রোহম্যান১৯৮৯১৯৯০গিসেলা স্টেইনেকার্ট১৯৯০১৯৯০  তথ্যসূত্র  বহি:সংযোগ  বিষয়শ্রেণী:পূর্ব জার্মানির রাজনৈতিক দল বিষয়শ্রেণী:কমিউনিস্ট দলের নারী শাখা বিষয়শ্রেণী:পূর্ব জার্মানিতে ভিত্তিক সংগঠন বিষয়শ্রেণী:১৯৪৭-এ প্রতিষ্ঠিত সংগঠন বিষয়শ্রেণী:জার্মানির ফেমিনিস্ট সংগঠন বিষয়শ্রেণী:নারী আন্তর্জাতিক ডেমোক্র্যাটিক ফেডারেশনের শাখা বিষয়শ্রেণী:প্রাক্তন দেশ অনুযায়ী রাজনৈতিক দল
একটি সমকামীদের স্তবগীতি (ইংরেজি: Gay anthem গে অ্যান্থেম) হল এমন একটি জনপ্রিয় গান যেটি সমকামী সমাজে (বিশেষত সমকামী পুরুষদের মধ্যে) বিশেষ জনপ্রিয় অথবা যে গানটিকে সমকামী সমাজের সঙ্গে চিহ্নিত করা হয়। যদিও এই ধরনের কিছু কিছু গান এলজিবিটি সমাজের অবশিষ্ট সংশের অ্যান্থেমেও পরিণত হয়েছে। পিঙ্কের "রেইজ ইয়োর গ্লাস" প্রভৃতি বহু তালিকার শীর্ষে জনপ্রিয় গান "পুরুষ-সমকামী অধিকারের জন্য দ্ব্যর্থতাহীন সমর্থনের আশ্রয়স্থল" হিসেবে চিহ্নিত হয়েছে। "সমকামীদের স্তবগীতি" নামে চিহ্নিত সব গান সে উদ্দেশ্যে রচিত হয়নি। তবে পুরুষ-সমকামী সমাজে সেই সব গান বিশেষ জনপ্রিয়তা অর্জন করলে, সেই গানগুলি জনপ্রিয় সংগীতের একটি উপবর্গের অন্তর্ভুক্ত হয়।  সমকামীদের স্তবগীতির কথাগুলির সাধারণ বৈশিষ্ট্যগুলি হল দৃঢ়তা, মানসিক শক্তি, সমর্থন, গৌরব ও ঐক্য। ২০০২ সালে প্রকাশিত ক্যুয়ার বইয়ের সম্পাদকেরা দশটি উপাদানকে চিহ্নিত করেছিলেন। তাঁদের দাবি অনুসারে, এই দশটি উপাদানই হল অনেক সমকামীদের স্তবগীতির বিষয়বস্তু: "উচ্চকণ্ঠ ডিভা; প্রেমের বাধা জয়ের বিষয়; “তুমি একা নও;” নিজের চিন্তাভাবনা (দলের প্রতি) ছুঁড়ে দেওয়া; কষ্ট করে বিজিত আত্মসম্মান; নির্লজ্জ যৌনতা; সমর্থন অনুসন্ধান; বিশ্ব-দুঃখে আলো দেখানোর গান; প্রেমের দ্বারা সব কিছু জয়ের বিষয়; এবং তুমি কী তার জন্য কোনও ক্ষমাপ্রার্থনা না করা।"  সংগীত পত্রিকা পপুলার মিউজিক অনুসারে, যে গানটি সমকামীদের স্তবগীতি হিসেবে সর্বাধিক পরিচিত, সেটি হল গ্লোরিয়া গেনোরের "আই উইল সারভাইভ"। এই গানটিকে "স্টোনওয়াল-উত্তর ও এইডস যুগের পুরুষ সমকামী সংস্কৃতির একটি ধ্রুপদি প্রতীক এবং সম্ভবত ডিস্কোর শ্রেষ্ঠ অ্যান্থেম" মনে করা হয়। যুক্তরাজ্যের এলজিবিটি অধিকার দাতব্য সংস্থা স্টোনওয়াল ক্রিস্টিনা অ্যাগুইলেরার "বিউটিফুল" গানটিকে এলজিবিটি সমাজের ক্ষেত্রে ২০০০-এর দশকের সবচেয়ে শক্তিশালী গান হিসেবে উল্লেখ করে। এলটন জন অনুমান করেছিলেন যে, এই গানটি শ্রেষ্ঠ সমকামীদের স্তবগীতি হিসেবে "আই উইল সারভাইভ" গানটিকে স্থানচ্যুত করতে পারে।  ডায়ানা রসের "আই’ম কামিং আউট",ক্রাকডি"আমি ফ্যাগট ফ্যাগট ফ্যাগট" এবিবিএ-এর "ড্যান্সিং কুইন", লেডি গাগার "বর্ন দিস ওয়ে" ও ভিলেজ পিপলের "ওয়াই.এম.সি.এ গানগুলিকেও সমকামীদের স্তবগীতি মনে করা হয়। যদিও এই গানগুলি রচয়িতারা সেই উদ্দেশ্যে রচনা করেননি।  আরও দেখুন  এলজিবিটি মার্কেটিং  তথ্যসূত্র  বিষয়শ্রেণী:অ্যান্থেম বিষয়শ্রেণী:এলজিবিটি-সংক্রান্ত সংগীত বিষয়শ্রেণী:এলজিবিটিকিউ সম্পর্কিত সঙ্গীত বিষয়শ্রেণী:এলজিবিটিকিউ সম্পর্কিত গান বিষয়শ্রেণী:সমকামী সংস্কৃতি
সৎসঙ্গ (; আক্ষরিক অর্থে 'ভালোর সাথে সম্পর্ক'), হলো ভক্তিমূলক ক্রিয়াকলাপ সম্পাদনের উদ্দেশ্যে সৎ মানুষের সঙ্গে সমবেত হওয়ার অনুশীলন। এটি যোগবিদ্যার নির্দেশের জন্য একজন সদগুরুর সাথে শ্রোতাদেরও উল্লেখ করে। সৎসঙ্গ হল বিভিন্ন আধ্যাত্মিক সংগঠনের দ্বারা সংগঠিত সুবিন্যস্ত পরিণাম।  বুৎপত্তি সৎসঙ্গ শব্দটি সংস্কৃত থেকে এসেছে, যেখানে 'সত' অর্থ "বিশুদ্ধতা বা সত্য" এবং 'সঙ্গ' অর্থ "দল বা সংস্থায়"। যে কোনো সংগঠনের সৎসঙ্গ পরিচালনার মূল উদ্দেশ্য হল তার ইতিহাসের গুরুত্বপূর্ণ ঘটনাকে চিহ্নিত করা। যে কোনো সৎসঙ্গে অংশগ্রহণ করাকে যোগবিদ্যায় ধার্মিক বলে মনে করা হয় কারণ একজন উচ্চাকাঙ্ক্ষীর আধ্যাত্মিক উন্নতিতে এর উপকারিতা রয়েছে। সৎসঙ্গগুলি সাধারণত বড় দলে যে কোনও অ-ধর্মীয় বা আধ্যাত্মিক সংগঠন দ্বারা পরিচালিত হয়। কার্যক্রম সৎসঙ্গে নিম্নলিখিত ক্রিয়াকলাপগুলি সংঘটিত হতে পারে:  আধ্যাত্মিক বক্তৃতা  মন্ত্রপাঠ  ধ্যান  বৃক্ষ রোপণ  পরিচ্ছন্নতা কর্মসূচি  আধ্যাত্মিক গল্প  বিবাহ  তথ্যসূত্র  বিষয়শ্রেণী:হিন্দু পুজার আচার অনুষ্ঠান বিষয়শ্রেণী:হিন্দু দার্শনিক ধারণা
থাম্ব|ডান|(ভাষা অনুসারে) আটটি বৃহৎ উইকিবই সাইটের উন্নয়ন, জুলাই ২০০৩ - জানুয়ারী ২০১০।  উইকিবই (প্রাক্তন নাম উইকিমিডিয়া বিনামূল্য পাঠ্যপুস্তক) হল উইকি-ভিত্তিক পরিবারের একটি উইকিমিডিয়া প্রকল্প যা মিডিয়াউইকি সফটওয়্যারের মাধ্যমে চালিত এবং উইকিমিডিয়া ফাউন্ডেশন কর্তৃক হোস্টকৃত। এটি একটি প্রকল্প, যেখানে বিভিন্ন প্রকার পাঠ্যপুস্তক পঠনযোগ্য আকারে সংরক্ষণ করা হয়।  প্রাথমিকভাবে ২০০৩ সালের জুলাই মাসে সাইটটি এককভাবে শুধুমাত্র ইংরেজিতে প্রকাশিত হয়। পরবর্তীতে ২০০৪ সালের জুলাইতে অন্যান্য ভাষায় প্রকল্পটি কাজ শুরু করে।   অনুসারে, টি ভাষার উইকিবই সক্রিয় রয়েছে।উইকিমিডিয়ার মিডিয়াউইকি API:Sitematrix। Data:Wikipedia statistics/meta.tab থেকে   সালে সংগৃহীত। এগুলোতে সর্বমোট টি নিবন্ধ এবং  জন সাম্প্রতিক সক্রিয় সম্পাদক রয়েছে।উইকিমিডিয়ার মিডিয়াউইকি API:Siteinfo। Data:Wikipedia statistics/data.tab থেকে   সালে সংগৃহীত।   ইতিহাস  wikibooks.org ডোমেইনটি ২০০৩ সালের ১৯ জুলাই নিবন্ধিত হয়। জৈব রসায়ন এবং পদার্থবিজ্ঞানের মতো বিষয়গুলি বিনামূল্যে পাঠ্যপুস্তক আকারে নির্মাণ ও হোস্ট করার জন্য এটি চালু করা হয়। উইকিবইয়ের মধ্যে দুটি প্রধান উপ-প্রকল্প, উইকিশৈশব এবং উইকিবিশ্ববিদ্যালয় চালু করা হয়, পরে নীতি পরিবর্তন করা হয় ও আগস্ট ২০০৬ সালে, উইকিবিশ্ববিদ্যালয় একটি স্বাধীন উইকিমিডিয়া ফাউন্ডেশন প্রকল্প হিসেবে আলাদা সাইটে চালু হয়।   বহুভাষিক পরিসংখ্যান    অনুসারে, সর্বমোট টি ভাষায় উইকিবইয়ের সাইট রয়েছে। যার মধ্যে টি সক্রিয় আর টি বন্ধ বা নিষ্ক্রিয় রয়েছে। সক্রিয় সাইটগুলোতে টি আর বন্ধ সাইটগুলোতে টি নিবন্ধ রয়েছে। এগুলোতে  জন নিবন্ধিত ব্যবহারকারী আছেন, যার মধ্যে  জন সাম্প্রতিক সময়ে সক্রিয় ছিলেন।  মূল নামস্থানের নিবন্ধ অনুসারে উইকিবইয়ের সবচেয়ে বড় দশটি ভাষা প্রকল্পের পরিসংখ্যান: নংভাষাউইকিবিষয়বস্তুমোটসম্পাদনাপ্রশাসকব্যবহারকারীসক্রিয় ব্যবহারকারীফাইল   সকল ভাষার পূর্ণাঙ্গ তালিকা দেখতে উইকিমিডিয়া পরিসংখ্যান দেখুন।   তথ্যসূত্র    বহিঃসংযোগ   বাংলা উইকিবই প্রধান পাতা  উইকিশৈশব প্রধান পাতা  উইকিবই বহুভাষিক পোর্টাল  উইকিবই ভাষা সংস্করণ: ভাষার আয়তনানুসারে উইকিবই  মেটা-উইকিতে উইকিবই  বিষয়শ্রেণী:ডিজিটাল গ্রন্থাগার বিষয়শ্রেণী:ই-বুক সরবরাহকারী বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি বিষয়শ্রেণী:বহুভাষিক ওয়েবসাইট বই, উইকি বিষয়শ্রেণী:বিজ্ঞাপন মুক্ত ওয়েবসাইট বিষয়শ্রেণী:ই-বুক উৎস
থাম্ব|শিশুদের বুটি বুটি (এছাড়াও বোটি বা বটি)  একটি ছোট নরম মোজা বা বুটের মতো পোশাক যা উষ্ণতা বা সুরক্ষার জন্য ব্যবহৃত হয়। শিশুদের জন্য বুটি সাধারণত মোটা করে বোনা হয়, যাতে শিশুর পা গরম থাকে। কুকুরের জন্য কুকুরের বুটি যেমন স্লেজ কুকুর খুব ঠান্ডা আর্কটিক পরিস্থিতিতে প্রাণীকে ঠান্ডা থেকে রক্ষা করে। ঠাণ্ডা আবহাওয়ায় বাইক চালানোর সময় জুতোর উপরে পরা বুটি একইভাবে সাইকেল চালকদের রক্ষা করে। Cycling booties and shoe covers   তথ্যসূত্র    বহিঃসংযোগ   বিষয়শ্রেণী:বাচ্চাদের পোশাক বিষয়শ্রেণী:হোসিয়ারি
পিংকনি "পিংক" অ্যান্ডারসন (ফেব্রুয়ারি ১২, ১৯০০ – অক্টোবর ১২, ১৯৭৪) ছিলেন মার্কিন ব্লুজ গায়ক এবং গিটারবাদক।  জীবন ও কর্মজীবন অ্যান্ডারসন ১৯০০ সালে মার্কিন যুক্তরাষ্ট্রেের লরেন্স, সাউথ ক্যারোলিনায়, জন্ম নেন। তিনি গ্রিনভিলের কাছাকাছি স্পার্টানবার্গে বেড়ে ওঠেন। জনসাধারণের মনোরঞ্জনের জন্য তিনি ১৯১৪ সালে ভারতীয় রেডিমেড কোম্পানির ডক্টর উইলিয়াম আর কেরের সঙ্গে যোগ দিয়েছিলেন, যখন কের ঔষধের গুণাবলিসম্বলিত একটি অভিসন্ধি বিক্রি করার চেষ্টা চালাচ্ছিলেন। এই সময়ে অ্যান্ডারসন মাঝে মাঝে স্পার্টানবার্গ এলাকায় ব্লাইন্ড সিমি ডুলির সাথে কাজ করেন, ১৯২৮ সালে কলাম্বিয়া রেকর্ডসের জন্য একসাথে রেকর্ডিং করেন। ১৯৫০-এর দশকে তিনি লিও "চিফ থান্ডারক্লাউড"'র কাহদোটের সঙ্গে তার ঔষধ প্রদর্শনীতে ভ্রমণ করেছিলেন, এবং প্রায়ই হারমোনিকা বাদক আর্থার "পেগ লেগ স্যাম" জ্যাকসনের সঙ্গে, যিনি দক্ষিণ ক্যারোলিনার জোনসভিলে ছিলেন।  অ্যান্ডারসন, ১৯৫০ সালের মে মাসে ভার্জিনিয়া স্টেট উৎসবে লোককাহিনীকার পল ক্লেটন কর্তৃক রেকর্ডককৃত হয়েছিল। ১৯৬০-এর দশকের প্রথম দিকে তিনি একটি অ্যালবাম রেকর্ড করেছিলেন এবং কয়েকটি লাইভ স্থানে সঞ্চালন করেন। তিনি ১৯৬৩ সালের দ্য ব্লুজম্যান চলচ্চিত্রে উপস্থিত হয়েছিলেন। ১৯৬০-এর শেষের দিকে স্ট্রোকের পর তার কার্যক্রম হ্রাস পায়। ১৯৭০ সালে লোকসাহিত্যিক পিটার বি. লরির অ্যান্ডারসনকে রেকর্ড করার প্রচেষ্টা সফল হয়নি, যদিও দৃশ্যত তিনি মাঝে মাঝে তার অতীতের কিছু ক্ষমতা তুলে ধরতে পারেন। ১৯৭০-এর দশকের গোড়ার দিকে রয় বুক বাইন্ডারের সহায়তায় একটি চূড়ান্ত সফর সংঘটিত হয়েছিল, তার একজন ছাত্র, তাকে বোস্টন এবং নিউ ইয়র্ক সিটিতে নিয়ে যায়।  ১৯৭৪ সালের অক্টোবরে তিনি হৃদরোগে আক্রান্ত হয়ে ৭৪ বছর বয়সে মারা যান। স্পার্টানবার্গের লিঙ্কন মেমোরিয়াল গার্ডেনে তাকে সমাধিত করা হয়।  অ্যান্ডারসনের ছেলে, লিটল পিঙ্ক অ্যান্ডারসন নামে পরিচিত (জন্ম ১৩ জুলাই ১৯৫৪),Biography on the CD Sittin' Here Singing the Blues. যিনি দক্ষিণ ডাকোটার, ভার্মিলিয়নে বসবাসকারী একজন ব্লুজম্যান।  পিংক ফ্লয়েডে পিংক ব্রিটিশ প্রোগ্রেসিভ রক ব্যান্ড পিংক ফ্লয়েডের সিড ব্যারেট, অ্যান্ডারসন ও নর্থ ক্যারোলাইনা ব্লুজব্যক্তি ফ্লয়েড কাউন্সিলের প্রথম নামগুলি যুক্ত করে ব্যান্ডটির নাম তৈরি করেছিলেন। ব্লাইন্ড বয় ফুলারের ১৯৬২ সালের অ্যালবামের ভেতরের টিকা থেকে নামগুলি ব্যারেটর নজরে আসে। যেখানে ব্লুজ ঐতিহাসিক পল অলিভার লিখেছিলেন: "কার্লি ওয়েভার এবং ফ্রেড ম্যাকমুলেন, ... পিংক অ্যান্ডারসন বা ফ্লয়েড কাউন্সিল— পেইডমন্ডে ঘূর্ণায়মান পাহাড়ে শ্রবণ করা হয় এমন অনেক ব্লুজ গায়কের মধ্যে কয়েকজন।"  ডিসকোগ্রাফি অ্যালবাম আমেরিকান স্ট্রিট সংস (রিভারসাইড, ১৯৫৬) – shared album with Reverend Gary Davis ক্যারোলাইনা ব্লুজ ম্যান (ব্লুসভিল, ১৯৬১) মেডিসিন শো ম্যান (ব্লুসভিল, ১৯৬২) Ballad & Folksinger (ব্লুসভিল, ১৯৬৩) Carolina Medicine Show Hokum & Blues (Folkways, ১৯৬১–৬২ [১৯৮৪])  তথ্যসূত্র  বহিঃসংযোগ  বিষয়শ্রেণী:১৯০০-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:২০শ শতাব্দীর মার্কিন গিটারবাদক বিষয়শ্রেণী:২০শ শতাব্দীর মার্কিন গায়ক বিষয়শ্রেণী:আফ্রিকান-মার্কিন গিটারবাদক বিষয়শ্রেণী:আফ্রিকান-মার্কিন গায়ক বিষয়শ্রেণী:মার্কিন ব্লুজ গিটারবাদক বিষয়শ্রেণী:মার্কিন পুরুষ গিটারবাদক বিষয়শ্রেণী:মার্কিন ব্লুজ গায়ক বিষয়শ্রেণী:কান্ট্রি ব্লুজ সঙ্গীতজ্ঞ বিষয়শ্রেণী:কলাম্বিয়া রেকর্ডসের শিল্পী বিষয়শ্রেণী:সাউথ ক্যারোলাইনার গায়ক বিষয়শ্রেণী:মার্কিন ব্লুজ সঙ্গীতশিল্পী
২০০৫ সালের ১৭ আগস্ট সারাদেশে একযোগে সিরিজ বোমা হামলা চালায় নিষিদ্ধ জঙ্গি সংগঠন জামায়াতুল মুজাহিদীন বাংলাদেশ (জেএমবি)। ওইদিন সকাল সাড়ে  বেলা ১১-১১:৩০ এর মধ্যে  মধ্যে দেশের ৬৩ জেলার প্রেসক্লাব, গুরুত্বপূর্ণ স্থাপনা ও  ঢাকার ৩৪টিসহ সাড়ে ৪শ’ স্পটে প্রায় ৫শ’ বোমার বিস্ফোরণ ঘটায় জঙ্গিরা। এই হামলায় নিহত হন ২ জন এবং আহত হয় দু’শতাধিক মানুষ।   সেদিন যা ঘটেছিল  ২০০৫ সালের ১৭ আগস্ট বেলা প্রায় ১১টায় ঢাকা সহ দেশের ৩০০টি স্থানে ৫০০ বোমা হামলা করা হয়। আধ ঘণ্টার ব্যবধানে চালানো এ সিরিজ বোমা হামলায় দু’জন নিহত ও দুই শতাধিক মানুষ আহত হন। ৬৪ জেলার মধ্যে মুন্সীগঞ্জ জেলা বাদে অবশিষ্ট ৬৩টি জেলায় এই হামলা করা হয়। হাইকোর্ট, সুপ্রিমকোর্ট, জেলা আদালত, বিমানবন্দর, মার্কিন দূতাবাস, জেলা প্রশাসকের কার্যালয়, জেলা পুলিশ সুপারের কার্যালয়, প্রেসক্লাব ও সরকারি-আধা-সরকারি স্থাপনায় বোমা হামলা চালায় জঙ্গিরা। হামলার জায়গাগুলোতে জেএমবির জঙ্গিরা লিফলেট ছড়িয়ে দেয়।সিরিজ বোমা হামলার ১৩ বছর, বাংলা নিউজ টুয়েন্টি ফোর ডটকম, ১৬ আগস্ট ২০১৮   মামলা  জেএমবির সিরিজ বোমা হামলার বিরুদ্ধে দেশের বিভিন্ন থানায় ১শ ৬১টি মামলা হয়। এর মধ্যে এখন পর্যন্ত বিচার কাজ শেষ হয়েছে ১শ ০২টি মামলার। নিষ্পত্তিকৃত মামলাগুলোয় শীর্ষ জঙ্গি নেতা শায়খ আবদুর রহমান ও সিদ্দিকুল ইসলাম বাংলা ভাইসহ ৩৫ জঙ্গিকে মৃত্যুদণ্ড দেওয়া হয়। যাবজ্জীবন কারাদণ্ড দেওয়া হয় ১৩১ জনকে। বিভিন্ন মেয়াদে আরও ১৮৪ জনকে সাজা দেওয়া হয়। খালাস পান ১১৮ জন।   তথ্যসূত্র   বিষয়শ্রেণী:২০০৫-এ বাংলাদেশ বিষয়শ্রেণী:ঢাকায় বিস্ফোরণ বিষয়শ্রেণী:বাংলাদেশে উন্নত বিস্ফোরক যন্ত্র বোমা হামলা বিষয়শ্রেণী:২০০৫-এ বাংলাদেশে খুন বিষয়শ্রেণী:ঢাকায় অপরাধ বিষয়শ্রেণী:বাংলাদেশে ইসলামী সন্ত্রাসবাদ বিষয়শ্রেণী:২০০৫-এর ইসলামি সন্ত্রাসী ঘটনা বিষয়শ্রেণী:বাংলাদেশের হোটেলে বোমা হামলা বিষয়শ্রেণী:বাংলাদেশের সরকারি ভবন ও স্থাপনায় হামলা বিষয়শ্রেণী:২০০৫-এ ভবনে বোমা হামলা বিষয়শ্রেণী:বাংলাদেশ জাতীয়তাবাদী দলের কেলেঙ্কারি
বাকেরগঞ্জ-২ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।   সীমানা    ইতিহাস  বাকেরগঞ্জ-২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। এবং ১৯৯৬ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল ১৯৭৩ নজরুল ইসলাম বাংলাদেশ আওয়ামী লীগ১৯৭৯নজরুল ইসলামবাংলাদেশ আওয়ামী লীগ ১৯৮৬ সৈয়দ আজিজুল হক জাতীয় পার্টি১৯৮৮সৈয়দ আজিজুল হকজাতীয় পার্টি ১৯৯১ রাশেদ খান মেনন বাংলাদেশের ওয়ার্কার্স পার্টিআসন বিলুপ্ত   নির্বাচন   আরও দেখুন  প্রথম জাতীয় সংসদ সদস্যদের তালিকা  দ্বিতীয় জাতীয় সংসদ সদস্যদের তালিকা  তৃতীয় জাতীয় সংসদ সদস্যদের তালিকা  চতুর্থ জাতীয় সংসদ সদস্যদের তালিকা  পঞ্চম জাতীয় সংসদ সদস্যদের তালিকা   তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:বরিশাল জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৯৬-এ বিলুপ্ত
মাকসুদা আক্তার প্রিয়তি একজন বাংলাদেশি বংশোদ্ভূত আইরিশ মডেল যিনি ২০১৪ সালে মিস আয়ারল্যান্ড খেতাব জয় করেছিলেন। তিনি ৭৪ তম কান উৎসবে টপ মডেল খেতাব জয়ে করেছিলেন।  তিনি একজন লাইসেন্সপ্রাপ্ত বৈমানিক।  আইরিশ জাতীয় ফ্লাইট সেন্টার থেকে তিনি বিমান চালনার প্রশিক্ষণ লাভ করেন। তিনি আইরিশ টেলিভিশন ও ফিল্ম একাডেমির একজন সদস্য। তিনি ১৯৯১ সালের ৭ আগস্ট মাসে ঢাকায়  এক সম্ভ্রান্ত মুসলিম পরিবারে জন্ম গ্রহণ করেন। তিনি বাংলাদেশ #METOO আন্দোলনে সক্রিয় ভূমিকা রাখেন।    পুরস্কার টপ মডেল, ৭৪ তম কান উৎসব  মিস আয়ারল্যান্ড, ২০১৪ মিস হট চকলেট ২০১৪[তথ্যসূত্র প্রয়োজন] মিস আর্থ আয়ারল্যান্ড ২০১৫[তথ্যসূত্র প্রয়োজন] মিস ইউনিভার্সিটি রয়ালটি[তথ্যসূত্র প্রয়োজন] আইরিশ মডেল অফ দ্যা ইয়ার[তথ্যসূত্র প্রয়োজন] লাইফ টাইম এচিভার পুরিস্কার ২০২৩, যুক্তরাজ্য  বই  প্রিয়তীর মন্ত্র  বিচারক টপ মডেল, ইংল্যান্ড  আয়ারল্যান্ড টপ মডেল সার্চ[তথ্যসূত্র প্রয়োজন] ব্ল্যাঙ্কারচডটাউন গট ট্যালেন্ট[তথ্যসূত্র প্রয়োজন] এ ২ ফ্যাশন[তথ্যসূত্র প্রয়োজন]  মিস কার্নিভ্যাল আয়ারল্যান্ড ২০১৫[তথ্যসূত্র প্রয়োজন]   তথ্যসূত্র   বিষয়শ্রেণী:বাংলাদেশী নারী মডেল
মানুষের মধ্যে গ্রীবাদেশীয় পর্শুকা একটি অতিরিক্ত পর্শুকা যা সপ্তম গ্রীবাদেশীয় কশেরুকা থেকে উদ্ভূত হয়। এদের উপস্থিতি একটি জন্মগত অস্বাভাবিকতা নির্দেশ করে। মোট জনসংখ্যার ০.২% (৫০০ জনের মধ্যে ১ জন)  থেকে ০.৫%  এর দেহে গ্রীবাদেশীয় পর্শুকা আছে বলে অনুমান করা হয়।  মানবদেহে ডান, বাম বা উভয় পাশে একটি গ্রীবাদেশীয় পর্শুকা থাকতে পারে।   বেশিরভাগ ক্ষেত্রে গ্রীবাদেশীয় পর্শুকা চিকিৎসার মাধ্যমে শনাক্ত করা হয় না। গ্রীবাদেশীয় পর্শুকাগুলো সাধারণত ঘটনাক্রমে আবিষ্কৃত হয়। বেশিরভাগ ক্ষেত্রেই এক্স-রে এবং সিটি স্ক্যানের সময় আবিস্কৃত হয় ।  তবে আকার ও আকারে এগুলি পৃথকভাবে পরিবর্তিত হয়,  এবং বিরল ক্ষেত্রে, তারা থোরাসিক আউটলেট সিন্ড্রোমে অবদান রাখার মতো সমস্যা সৃষ্টি করতে পারে। এতে  পর্শুকার উপস্থিতির কারণে স্নায়ুগুলির উপর চাপ পড়ে।    গ্রীবাদেশীয় পর্শুকা সপ্তম গ্রীবাদেশীয় কশেরুকার  অবিচ্ছিন্ন অশ্মীভবন উপস্থাপন করে। প্রাথমিক বিকাশের সময় এটি সাধারণত পুনঃশোষিত হয়। এই প্রক্রিয়াটির ব্যর্থতার ফলে একটি পরিবর্তনশীল দীর্ঘায়িত ট্রান্সভার্স প্রসেস বা সম্পূর্ণ পর্শুকা তৈরি হয়। যা নীচে প্রথম বক্ষদেশীয় কশেরুকার সাথে সামনের দিকে একীভূত হতে পারে।    অবস্থান নির্ণয়  ডান|থাম্ব|গ্রীবাদেশীয় পর্শুকার ত্রিমাত্রিক পুনর্গঠন। থাম্ব|দ্বিপাক্ষিক, প্রতিসম এবং সম্পূর্ণ গ্রীবাদেশীয় পর্শুকা ইমেজিংয়ের মাধ্যমে গ্রীবাদেশীয় পর্শুকার অবস্থান নির্ণয় করা যেতে পারে।   সংযুক্ত শর্ত  বাহুর জালক বা সাবক্লাভিয়ান ধমনীর নীচের ট্রাঙ্কের সংকোচনের কারণে গ্রীবাদেশীয় পর্শুকার উপস্থিতি থোরাসিক আউটলেট সিন্ড্রোমের মতো অবস্থার সৃষ্টি করতে পারে।   অন্যান্য প্রাণী  অনেক মেরুদণ্ডী প্রাণী, বিশেষত সরীসৃপদের, রোগাক্রান্ত অবস্থার চেয়ে স্বাভাবিক শারীরবৃত্তীয় অবস্থায় গ্রীবাদেশীয় পর্শুকা থাকে। কিছু সওরোপডের ব্যতিক্রমী দীর্ঘকালীন গ্রীবাদেশীয় পর্শুকা ছিল। যেমন ম্যামেঞ্চিসাউরাস হুচুয়ানেনসিসগুলির প্রায় ৪ মিটার দীর্ঘ গ্রীবাদেশীয় পর্শুকা ছিল।  পাখিতে, গ্রীবাদেশীয় পর্শুকাগুলো ছোট এবং সম্পূর্ণরূপে মেরুদণ্ডের সাথে একীভূত হয়।  স্তন্যপায়ী প্রাণীদের মধ্যে গ্রীবাদেশীয় কশেরুকার ট্রান্সভার্স প্রসেসের অঙ্কীয় অংশগুলো গ্রীবাদেশীয় পর্শুকার উপরের অংশের সাথে একীভূত হয়।   তথ্যসূত্র    বহিঃসংযোগ   বিষয়শ্রেণী:মানব শারীরস্থান বিষয়শ্রেণী:পেশীকঙ্কালতন্ত্রের জন্মগত ব্যাধি
বেলাইচন্ডি ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ।  আয়তন ও জনসংখ্যা  ইউনিয়নটি ৩৫.৭৩ বর্গ কি. মি. (১৩.৮০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৮৮২ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৭ টি।  প্রশাসনিক এলাকা  ইউনিয়নটিতে মোট গ্রামের সংখ্যা ৭টি ও মৌজার সংখ্যা ৭ টি। গ্রামগুলো হলো :  ১। বাঘাচোড়া  ২।বেলাইচন্ডি কুঠিপাড়া  ৩।জগন্নাথপুর  ৪। কৈপুলকি  ৫। সোনা পুকুর  ৬। বেলাইচন্ডি  ৭। উত্তর হরিরামপুর  হাট-বাজার বেলাইচন্ডি ইউনিয়নে ৮ টি হাট/বাজার রয়েছে। হাটগুলো হলো :  ১। বেনীর হাট  ২।গোপালগঞ্জ হাট  ৩।চাকলার হাট  ৪।জাকেরগঞ্জ হাট  ৫। সুন্দরপীর হাট  ৬। দেলাদলা হাট  ৭। বেলাইচন্ডী বাসস্ট্যান্ড  ৮। ক্যানেলের হাট।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:পার্বতীপুর উপজেলার ইউনিয়ন
আবু এইচ ইমামউদ্দীন একজন বাংলাদেশী স্থপতি ও রক্ষণশীল। তিনি বাংলাদেশ প্রকৌশল ও প্রযুক্তি বিশ্ববিদ্যালয় থেকে স্নাতক ডিগ্রি অর্জন করেন। তিনি ঢাকা বিশ্ববিদ্যালয়ের স্থাপত্য বিভাগের অধ্যাপক এবং আঞ্চলিক পরিকল্পনা বিভাগের প্রধান ছিলেন।   উল্লেখযোগ্য কর্ম    ঢাকা নগর ভবন   বাংলাদেশ ব্যাংক আঞ্চলিক কার্যালয়, সিলেট  স্বরচিত সেবতী, ধানমন্ডি, ঢাকা  বাইতুস সালাহ জামে মসজিদ, বুয়েট, বকসিবাজার, ঢাকা  সাউথ ব্রীজ গৃহপঞ্জী, ঢাকা  শিশু পরিবার কমপ্লেক্স, লালমনিরহাট   গ্রন্থ   ডিজাইন রীতি ও স্থাপত্যধারা, আবু এইচ ইমামউদ্দিন, (১৯৯৭), প্রকাশক-স্থাপত্য কলা কেন্দ্র।  — — (198২)। শহুরে হাউজিং (থিসিস) উপর একটি গবেষণা। ক্যাথোলিক ইউনিভার্সিটি লিউভেন। OCLC   59733706।           তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:বাংলাদেশী স্থপতি
মার্কারি সালফাইড, মারকিউরিক সালফাইড বা মার্কারি(II) সালফাইড হল পারদ এবং গন্ধকের একটি রাসায়নিক যৌগ। এর রাসায়নিক সংকেত HgS। এটি জলে কার্যত অদ্রবণীয়।Greenwood, Norman N.; Earnshaw, Alan (1984). Chemistry of the Elements. Oxford: Pergamon Press. p. 1406. ISBN 978-0-08-022057-4.   কেলাসের গঠন  thumb|left|মার্কিন যুক্তরাষ্ট্রের নেভাদা থেকে প্রাপ্ত সিনাবার মার্কারি সালফাইডের দুই ধরনের কেলাস আছে:   লাল সিনাবার (α-HgS), মার্কারি সালফাইডের এই রূপটি প্রকৃতিতে সাধারণভাবে পাওয়া যায়। এটি সিঁন্দুর রঙের।   কালো মেটাসিনবার (β-HgS), প্রকৃতিতে খুব কম দেখা যায়।  লাল, α-HgS এর স্ফটিকগুলি আলোক সক্রিয়। Hg-S এর কুণ্ডলী গঠনের জন্য হয়।   প্রস্তু‍তি এবং রসায়ন  মার্কারি (II) লবণের দ্রবণের মধ্য দিয়ে হাইড্রোজেন সালফাইড গ্যাস পরিচালিত করলে কালো পাউডার হিসাবে β-HgS এর  অধঃক্ষেপ পড়ে। সিনাবার অকরিককে বায়ুতে তাপজারণ করার সময় যে বাষ্প উৎপন্ন হয় তাকে ঘনীভূত করে পারদ পাওয়া যায়। ব্যবহার α-HgS লাল রঙ্গক হিসাবে সিঁদুর নামেই বেশি পরিচিত। সিঁদুরের রঙ আস্তে আস্তে গাঢ় হওয়ার যে প্রবণতা থাকে তা আসলে লাল α-HgS থেকে কালো β-HgS রূপান্তরের জন্য হয়। তবে ইটালির পম্পেইয়ে প্রত্নতাত্ত্বিক খননকালের সময় β-HgS সনাক্ত করা যায়নি, যেখানে প্রাথমিকভাবে লাল দেয়াল কালো হয়ে গিয়েছিল। এর কারণ হিসেবে পারদের ক্লোরাইড যৌগ (যেমন, কর্ডিয়ারাইট, ক্যালোমেল এবং টেরলিংগুয়াইট), ক্যালসিয়াম সালফেট, এবং জিপসাম এর গঠনের জন্য দায়ী ছিল।  তথ্যসূত্র  বিষয়শ্রেণী:সালফাইড বিষয়শ্রেণী:পারদ যৌগ
লাইকি (Likee) হল ছোট ভিডিও নির্মাণ এবং ভাগ করে নেওয়ার একটি প্ল্যাটফর্ম, এটি আইওএস এবং অ্যান্ড্রয়েড অপারেটিং সিস্টেমের জন্য উপলব্ধ। এটি মূলত ২০১৭ সালের জুলাই থেকে সিঙ্গাপুর ভিত্তিক একটি সংস্থা বিগো কর্তৃক চালু করা হয়। অ্যাপ্লিকেশনটিতে ৪ডি ম্যাজিক, এবং ডায়নামিক স্টিকারগুলির মতো বিশেষ প্রভাব ভিত্তিক ভিডিও শ্যুটিং এবং সম্পাদনার বৈশিষ্ট্য রয়েছে।   ইতিহাস  ২০১৯-এর দ্বিতীয় প্রান্তিকে হিসাবে, লাইকের মাসিক সক্রিয় ব্যবহারকারী ৮০.৭ মিলিয়ন পৌঁছেছে  এবং এই সংখ্যাটি তৃতীয় ত্রৈমাসিক হিসাবে ১০০.২ মিলিয়নে পৌঁছে।  ২০২২ সালের সেপ্টেম্বরে, এটি অভিভাবক নিয়ন্ত্রণ বৈশিষ্ট্যটি প্রবর্তন করে, যা লাইকের ব্যবহারকারীর পিতামাতা এবং অভিভাবকদের দূরবর্তীভাবে অ্যাপ্লিকেশনটিতে থাকা সামগ্রীতে প্রবেশ নিয়ন্ত্রণ বা সীমাবদ্ধ করার অনুমতি দেয়।  তথ্যসূত্র   বহিঃসংযোগ   বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:আইওএস সফটওয়্যার বিষয়শ্রেণী:ভিডিও সফটওয়্যার বিষয়শ্রেণী:২০১৭-এ প্রতিষ্ঠিত ইন্টারনেট সম্পত্তি বিষয়শ্রেণী:সিঙ্গাপুরীয় সামাজিক যোগাযোগের ওয়েবসাইট বিষয়শ্রেণী:ভিডিও হোস্টিং বিষয়শ্রেণী:ভারতে ইন্টারনেট বিবাচন